Karksi-Nuia								29. jaanuar 2026 nr 

Mulgi Vallavolikogu 24.01.2018 määruse nr 8 „Mulgi Vallavolikogu töökord“ muutmine

Määrus kehtestatakse kohaliku omavalitsuse korralduse seaduse § 44 lõike 1 alusel.

§ 1. Mulgi Vallavolikogu 24.01.2018 määruse nr 8 „Mulgi Vallavolikogu töökord“ muutmine

Mulgi Vallavolikogu 24.01.2018 määruses nr 8 „Mulgi Vallavolikogu töökord“ tehakse järgmised muudatused:
1)	 paragrahvi 5 lõiget 2 muudetakse ning sõnastatakse järgmiselt:
„(2) Korralised istungid toimuvad üldjuhul iga kuu 4. kolmapäeval. Juulis volikogu korralisi istungeid ei toimu. Vajaduse korral võib istungi aega muuta.“;

2)	paragrahvi 8 täiendatakse lõigetega 4¹ ja 4² ning sõnastatakse järgmiselt:
„(4¹) Istung on jälgitav otseülekandena.
(4²) Istungist tehakse helisalvestus ning videoülekanne ja/või videosalvestus. Volikogu poolt kinniseks kuulutatud küsimuse arutelu osas videoülekannet ja/või videosalvestust ei toimu. Volikogu istungi videosalvestis avalikustatakse valla kodulehel.“.

3)	täiendada määrust paragrahviga 10¹ järgmises sõnastuses:
„§ 10¹. Arupärimisõigus
(1) Volikogu liikmel on õigus esitada arupärimisi vallavanemale ja vallavalitsuse liikmetele nende tegevusvaldkonda puudutavates küsimustes.
(2) Arupärimine esitatakse kirjalikult volikogu istungil istungi juhatajale või istungite vahelisel ajal vallakantselei vastavale teenistujale, kes edastab arupärimise hiljemalt järgneva tööpäeva jooksul arupärimise adressaadile. Arupärimine peab sisaldama arupärimise põhjendust ja sellele vastamise viisi. Arupärimisele vastatakse suuliselt volikogu istungil või kirjalikult 10 päeva jooksul arvates arupärimise kättesaamisest. Kui arupärimises ei ole arupärimisele vastamise viisi ette nähtud, siis vastatakse sellele kirjalikult.
(3) Kui arupärimises oli ette nähtud suuline vastamine, lisab volikogu esimees arupärimisele vastamise volikogu istungi päevakorra projekti.
(4) Suulisel vastamisel arupärimisele teeb arupärimise esitaja kuni kümneminutilise ettekande. Seejärel vastab arupärimisele selle saaja kuni kümme minutit. Arupärimisele vastajale võib esitada igaüks ühe küsimuse.“.

§ 2. Määruse jõustumine
Määrus jõustub kolmandal päeval pärast Riigi Teatajas avaldamist.

(allkirjastatud digitaalselt)
Taimo Tugi 
Volikogu esimees